மாவையிரட்டை மணிமாலை மாவிட்டபுர முருகன் மீது புலவர் 1896 இல் பாடிய மாவையிரட்டை மணிமாலையில் இருந்து ஒரு பாடல்: நல்குரவு நீங்கும் நலிபிணியுந் தானீங்கும்  வெல்பகையும் நீங்கி விளிந்தோடும்- சொல்வளங்கொள்  தண்டலைசேர் மாவைத் தலத்தமருஞ் சண்முகனைக் கண்டுதுதி செய்தக் கடை. நகுலேசர் தசகம் தசகம் என்பது முதலில் வெண்பாவினாலும் பின் பலவின பாக்களினாலும் பாடப்படும் பத்து பாக்களைக் கொண்ட செய்யுள் நூலாகும். புலவரவர்கள் கீரிமலை நகுலேஸ்வரப் பெருமான் மீது 1896 இல் பாடிய நகுலேசர் தசகத்தில், முதலிலும் முடிவிலும் வெண்பாவினாலும், இடையில் கட்டளைக் கலித்துறை, கட்டளை கலிப்பா மற்றும் விருத்தம் முதலிய செய்யுள்களை பயன்படுத்தி இயற்றியுள்ளார். இதிலிருந்து பா ஒன்று: